《静乐用元韵为劝学之什再和》
宋代·郑清之

士惟食志非食力，於陵奚事亲屦织。
静乐一门自师友，篑进不为子贡息。
元仲季方从太丘，海内人士俱愿识。
案上惟作羽籥声，室中定无锄箒色。
申旦督课如园蔬，子夜程书过衡石。
举似翁妪笞其儿，教育英才笑安得。
文献超群王谢家。韦布当磨铁砚墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。